**22 b https://media.giphy.com/media/LSNqpYqGRqwrS/giphy.gif**

**Každý je strojcom svojho šťastia**

 Šťastie? Pre každého môže byť definované úplne ináč. Pre dieťa to môže byť nová hračka, pre niekoho len úsmevný moment počas dňa. Šťastie je vysoko individuálne, no na jednom sa všetci zhodneme. Šťastie je jednou z najkrajších vecí.

 Dennodenne sa stretávame s rôznymi názormi na šťastie. Niekto sa nám sťažuje, že nie je šťastný, lebo ho vyhodili z práce. Študenti často nie sú šťastní, pretože majú zlé známky. Za šťastie sme zodpovední len my sami. Naše známky sú len výsledkom našej práce (či lenivosti). To, že nie sú veľmi dobré, hovorí o tom, že sme sa na učenie vyflákli. Je teda opäť len na nás, čo s tým urobíme.

 Nemôžeme sa neustále sťažovať na to, že za náš smútok môže niekto iný. Nie je to tak. Prečo sa potom s danou osobou bavíme? Prečo s ňou stále komunikujeme? Veď ak nás chvíle s ňou nerobia šťastnými, prečo si takto ničiť čaro života? Je len na nás, na našom rozhodnutí, s kým chceme tráviť čas, a s kým nie. Preto je to naozaj len na nás, či sme šťastní, či nie.

 Tešiť sa dá aj z maličkostí. Netreba neustále v živote čakať len na veľké dary a prekvapenia. Na veľké gestá. Ide o to, aby sme sa tešili z maličkostí. Aby sme si užívali každý jeden moment života. Aby sme boli vďační, prežívali krásne chvíle a vylepšovali si deň ako sa len dá. Naozaj to nie je o veľkých daroch. Ak sa zameriame na maličkosti, uvidíme, že ich je každý deň mnoho, a ak nás vedia takéto maličkosti potešiť, potom si naozaj môžeme povedať, že sme šťastní.

 Nenechajme sa ovplyvňovať názormi druhých ľudí. Na všetky by sme si mali vytvárať vlastný názor, možno si vypočuť, to, čo si ostatní myslia, no nenechať sa tým ovplyvniť. Môže to mať negatívny vplyv na naše myšlienky a aj takého veci nás môžu donútiť premýšľať presne naopak.

 Buďme sami sebou. Čo môže byť lepšie? Hrať sa na niekoho, kým nie sme a trápiť sa tým, či ukázať svoje pravé JA, cítiť sa šťastne a nevšímať si, čo si o vás druhí myslia? Je to na vás, samozrejme, čo si vyberiete, no určite sa rozhodnete správne. Pretože všetko, čo robíte, by vás malo napĺňať, dodávať vám energiu, a hlavne čarovať úsmev na tvári. Skúste si teda na chvíľu sadnúť, zastaviť čas a zamyslieť sa nad tým, či ste šťastní. Či všetko, čo robíte, vo vás vyvoláva pocit spokojnosti. Všetko je to na vás. A prečo? Pretože vy ste strojcom svojho šťastia. A VERTE NÁM, URČITE STE :D